**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՈՍՏԻԿԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ոստիկանության մասին» 2001 թվականի ապրիլի 16-ի ՀՕ-177 օրենքի (այսուհետ՝ Օրենք) 1-ին հոդվածում «ոստիկանությունը» բառից հետո լրացնել «ներքին գործերի բնագավառի պետական կառավարման լիազոր մարմնի ենթակայությամբ գործող, » բառերը։

**Հոդված 2.** Օրենքի 3.1-ին հոդվածի 2-րդ մասում «վարչապետը» փոխարինել «ներքին գործերի բնագավառի պետական կառավարման լիազոր մարմնի (այսուհետ՝ Լիազոր մարմին) ղեկավարը» բառերով։

**Հոդված 3.** Օրենքի ամբողջ տեքստում՝

1. «Կառավարությունը» բառերը փոխարինել «Լիազոր մարմնի ղեկավարը» բառերով, բացառությամբ 15-րդ հոդվածի 2-րդ մասի, 19-րդ հոդվածի 1-ին մասի 4-րդ կետի և 40.1-ին հոդվածի 1-ին և 2-րդ մասերի.
2. «վարչապետը» բառերը փոխարինել «Լիազոր մարմնի ղեկավարը» բառերով, բացառությամբ Օրենքի 3.1-ին հոդվածի 2-րդ մասի և 9-րդ հոդվածի 3-րդ մասի.
3. «ոստիկանության պետի» բառերը փոխարինել «Լիազոր մարմնի ղեկավարի» բառերով, բացառությամբ Օրենքի 22-րդ հոդվածի։

**Հոդված 4.** Օրենքի 6-րդ հոդվածի վերնագրում և 1-ին մասում «ոստիկանության ուսումնական հաստատությունների» բառերը փոխարինել «Լիազոր մարմնի ուսումնական հաստատությունների» բառերով։

**Հոդված 5.** Օրենքի 9-րդ հոդվածը՝

1. 1-ին մասը շարադրել հետևյալ խմբագրությամբ.

«Ոստիկանության համակարգը բաղկացած է ոստիկանությունից և ոստիկանության ենթակայության տակ գտնվող պետական ոչ առևտրային կազմակերպություններից։».

1. 2-րդ մասում «՝ Երևան քաղաքի և մարզային վարչություններից և դրանց ենթակա բաժիններից» բառերը փոխարինել «տարածքային ստորաբաժանումներից» բառերով.
2. 3-րդ մասում «հաստատում և աշխատողների քանակը» բառերը փոխարինել «հաստատում է Լիազոր մարմնի ղեկավարը, իսկ աշխատողների առավելագույն թիվը» բառերով, իսկ «Ոստիկանության պետը» բառերից հետո լրացնել «, Լիազոր մարմնի ղեկավարի համաձայնությամբ,» բառերը։

**Հոդված 6.** Օրենքի 13-րդ հոդվածի 1-ին մասի 1-ին կետի «բ)» ենթակետը և 4-6-րդ կետերն ուժը կորցրած ճանաչել։

**Հոդված 7.** Օրենքի 14-րդ հոդվածի 1-ին մասը՝

1. 1-ին կետից «, առևտրի» բառը հանել.
2. 2-րդ կետից «, ինչպես նաև արդյունաբերական կիրառման պայթուցիկ նյութերի» բառերը հանել։

**Հոդված 8.** Օրենքի 18-րդ հոդվածը ուժը կորցրած ճանաչել։

**Հոդված 9.** Օրենքի 20-րդ հոդվածի 1-ին մասի 4-րդ կետի 5-րդ պարբերությունում «այդ մասին» բառերից հետո լրացնել «անհապաղ, սակայն ոչ ուշ քան» բառերը։

**Հոդված 10.** Օրենքի 22-րդ հոդվածը՝

1. 1-ին մասի 5-րդ կետում «այլ պետության» բառերից առաջ «արտաքսելու կամ» բառերը փոխարինել «Դատարանի որոշման հիման վրա Լիազոր մարմնի հանձնարարությամբ արտաքսելու կամ իրավասու մարմնի դիմումի հիման վրա» բառերը.
2. 1-ին մասի 7-րդ կետի 3-րդ պարբերությունում «ճանապարհային ոստիկանության» բառերից հետո լրացնել «կամ պարեկային ծառայության» բառերը.
3. 8-րդ մասում լրացնել հետևյալ բովանդակությամբ նոր նախադասություններ.

«Շարժական տեսաձայնագրող կամ լուսանկարահանող տեխնիկական միջոցները ենթադրյալ հանցանքի կատարման համար հետախուզման մեջ գտնվող անձին նմանության առկայությունն ստուգելու նպատակով կարող են ունենալ դրանց տեսադաշտում հայտնված անձանց դեմքի նույնականացման հնարավորություն: Ենթադրյալ հանցանքի կատարման համար հետախուզման մեջ գտնվող անձի հետ նմանության առկայությունը տեխնիկական միջոցներով իրականացվում է տեխնիկական միջոցների տեսադաշտում հայտնված անձի պատկերն իրական ժամանակում, ինքնաշխատ եղանակով հետախուզման մեջ գտնվող անձանց շտեմարանում առկա տվյալների հետ համադրման միջոցով: Նույնականացման դեպքում տեխնիկական միջոցը տեղեկացնում է ոստիկանության ծառայողին: Սույն մասով նախատեսված դեպքում տեխնիկական միջոցների տեսադաշտում հայտնված անձանց պատկերը չի ամրագրվում, չի պահպանվում կամ այլ կերպ չի մշակվում:»:

**Հոդված 11.** Օրենքի 25-րդ հոդվածի 1-ին մասի 1-ին կետում «փոխարինող անձի» բառերից հետո լրացնել «կամ պարեկային ծառայության պետի» բառերը։

**Հոդված 12.** Օրենքի 29-րդ հոդվածի 5-րդ մասի 3-րդ կետում և 31-րդ հոդվածի 2-րդ մասի «ա)» կետում «ռետինե» բառը հանել։

**Հոդված 13.** Օրենքի 32-րդ հոդվածի 2-րդ մասի 3-րդ կետի 3-րդ պարբերությունում «տեղյակ է պահում» բառերից հետո լրացնել «Լիազոր մարմնի ղեկավարին և» բառերը։

**Հոդված 14.** Օրենքի 40.1-ին հոդվածի 3-րդ մասն ուժը կորցրած ճանաչել։

**Հոդված 15. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից, բացառությամբ սույն օրենքի 7-րդ և 15-րդ հոդվածների:
2. Սույն օրենքի 6-րդ և 14-րդ հոդվածներն ուժի մեջ են մտնում Հայաստանի Հանրապետության ներքին գործերի նախարարության պաշտոնների անվանացանկը հաստատելու օրվան հաջորդող տասներորդ օրը։
3. Մինչև սույն օրենքի ուժի մեջ մտնելն ընդունված իրավական ակտերը շարունակում են գործել մինչև դրանք ընդունած մարմնի կամ վերադաս մարմնի կողմից ուժը կորցրած ճանաչելը կամ նոր իրավական ակտերն ընդունվելը։
4. Վարչապետը սույն օրենքն ուժի մեջ մտնելուց հետո՝ չորս ամսվա ընթացքում, հաստատում է Ոստիկանության աշխատողների առավելագույն թիվը։